સુરેન્દ્રનગર(ગુજરાત)ની દિવ્ય જીવન શાખાના ઉપક્રમે યોજાયેલ એક આંખની સારવાર-શિબિરનું ઉદ્ઘાટન કરવા માટે સ્વામીજીને આમંત્રણ આપ્યું હતું. ઉદ્ઘાટન વિધિ પૂરી થયા પછી આયોજકો સ્વામીજીને ચા અને નાસ્તા માટે લઈ ગયા. આ જગ્યા એક દાદરો ચઢી મકાનના પહેલા માળે હતી. દાદરા નીચે એક કૂતરી સાથે તેનાં કુરકુરિયાં હતાં. સામાન્ય રીતે કૂતરી લોકોને પોતાની પાસે આવવા દેતી નથી. ત્યાંનો કાર્યક્રમ પત્યા પછી, સ્વામીજીએ દાદરા ઊતરી સાથે લાવેલાં થોડાંક બિસ્કિટ કૂતરીને આપવા માંડ્યાં, પરંતુ સ્વામીજીએ જોયું કે કૂતરીની ખોરાક લેવાની ઇચ્છા હોવા છતાં તે દેખતી ન હોવાથી લઈ શકતી ન હતી. સ્વામીજીએ તરત જ ત્યાં હાજર રહેલા આંખના ડૉક્ટરને તેની આંખો તપાસવા વિનંતી કરી અને જર જણાય તો ઑપરેશન કરવા પણ જણાવ્યું, પરંતુ ડૉક્ટરે જણાવ્યું કે તે તો ફક્ત મનુષ્યની આંખને તપાસી શકે, પ્રાણીઓની નહિ. સ્વામીજીએ કૂતરીની આંખની તપાસ માટે આગ્રહ રાખ્યો અને હૃષીકેશ ગયા પછી પણ કૂતરીની આંખો માટે જે કંઈ શક્ય હોય તે કરવા માટે તાર દ્વારા જણાવ્યું.